b'\n_START_ARTICLE_\nFranc Frohlich\n_START_SECTION_\n\xc5\xbdivljenje\n_START_PARAGRAPH_\nPo kon\xc4\x8dani srednji \xc5\xa1oli je vstopil v ljubljansko bogoslovje, 29. junija 1927 je prejel ma\xc5\xa1ni\xc5\xa1ko posve\xc4\x8denje. Za\xc4\x8del je delo kot kaplan v \xc5\xa0kocjanu pri Novem Mestu, od leta 1933 je bil kaplan na Vrhniki, nato od leta 1937 v Gorenjem Logatcu. \xc5\xbde leta 1938 je od\xc5\xa1el v Kokro nad Kranjem, kjer je deloval kot \xc5\xbeupnijski upravitelj do nem\xc5\xa1ke zasedbe Gorenjske. Maja 1941 so ga Nemci prijeli in ga odpeljali v Begunje, izgnan je bil na Hrva\xc5\xa1ko, od koder je zatekel v Ljubljano. Od septembra 1941 je bival na \xc4\x8cate\xc5\xbeu pri Zaplazu, nato je bil od leta 1944 domobranski kurat v Novem Mestu, za pomo\xc4\x8dnika je imel bogoslovca Alojzija Hostnika. Ob umiku domobrancev leta 1945 je verjetno od\xc5\xa1el s skupino, ki je \xc5\xa1la proti Zidanemu mostu, zajeli so jih partizani nekje pri Rade\xc4\x8dah. Kraj in datum smrti nista znana, najverjetneje pa je bil z drugimi umorjen v juniju 1945.'